
Инвестираме във Вашето бъдеще!

Проектът се финансира от Европейския фонд за регионално развитие и от държавния бюджет на Република България

ОПЕРАТИВНА ПРОГРАМА «РЕГИОНАЛНО РАЗВИТИЕ» 2007-2013 Г.
ПРИОРИТЕТНА ОС 3 „УСТОЙЧИВО РАЗВИТИЕ НА ТУРИЗМА”

ОПЕРАЦИЯ 3.1. „ПОДОБРЯВАНЕ НА ТУРИСТИЧЕСКИТЕ АТРАКЦИИ И СВЪРЗАНАТА С ТЯХ ИНФРАСТРУКТУРА”

Схема за безвъзмездна финансова помощ:

BG 161PO 001/3.1-01/2008 „Подкрепа за паметници на културата с национално и световно значение, допринасящи за устойчивото развитие на туризма”

Бюджетна линия: BG 161PO 001/3.1-01/2008
Конкретен бенефициент – Министерство на културата

Договор № BG 161PO 001/3.1-01/2008/001/2
Проект 
„Консервация, реставрация и експониране на Ески джамия 
и създаване на музей на религиите, гр. Стара Загора”
На 12.11.2009 г. съгласно Рамково споразумение по ОП „Регионално развитие” 2007 – 2013 г., приоритетна ос 3 „Устойчиво развитие на туризма”, операция 3.1. „Подобряване на туристическите атракции и свързаната с тях инфраструктура”, Министерство на културата подписа договор за безвъзмездна финансова помощ по проект „Консервация, реставрация и експониране на Ески джамия и създаване на музей на религиите, гр. Стара Загора”.
Ески Джамия е култов комплекс, който включва паметници от няколко епохи – култова яма, датирана от ранножелязната епоха; данни за светилище на тракийския конник, едноапсидна християнска църква и мюсюлмански храм, издигнат към 1490 г. 

Ески джамия има потенциал да се превърне в символ на междукултурния диалог и етническата толерантност в Европа.

Стойността на договора за безвъзмездна финансова помощ е 2 368 381.31 лв.

Период за реализация на проекта: 24 месеца

Основна цел на проекта: 

· Създаване на условия за устойчиво културно, социално и икономическо развитие чрез реновиране на културната инфраструктура на град Стара Загора. 

Специфични цели на проекта: 

1. Консервация, реставрация и експониране на Ески Джамия и създаване на музей на религите.

2. Създаване на възможности за временна и постоянна заетост на местните жители, с акцент върху тези в неравностойно положение (предвижда се откриването на нови осем работни места до 2012 г.)

3. Осигуряването на равни възможности за достъп до услугите, които ще бъдат предлагани на всички жители и туристи, без значение на техните физически възможности, етническа или социална принадлежност. 

Предвидени дейности по проекта:

1. Строително-монтажни работи и укрепване на сградата.

2. Реставрация на стенописите.

3. Благоустрояване на околното пространство. 

4. Консервационно – реставрационни работи по интериора и екстериора на сградата на джамията, консервационно – реставрационни работи на археологическите структури в интериора на джамията и превръщането й в музей на религиите. 
5. Оформяне на експозиция на Музей на религиите. 
Експозицията на музея ще акцентира върху задгробните вярвания на различни цивилизации, като експонира надгробни паметници, принадлежали на отделните етноси и  религии. В едно пространство ще бъдат представени реставрирана и експонирана средновековна църква, Тракийски некропол и други специфични елементи на религиозното и културното наследство, разкрити и проучени в интериора на храма.

След проведена процедура за възлагане на обществена поръчка по реда на Закона за обществените поръчки, на 10.03.2011 г. е сключен договор за изпълнение на строително-монтажните и консервационно-реставрационни работи. За изпълнител на дейностите е избран Консорциум „ЕСКИ ЗАРА”. Общата стойност на строително-монтажните и консервационно-реставрационните работи по проекта е 2 039 998 лв., а срокът за изпълнение е 135 календарни дни.

